VUK / IMEN. / M. 1. SIMBOL NEUSTRAŠIVOSTI,
Downloaded from YTS.BZ
I DUHOVNE POVEZANOSTI U FOLKLORU BALKANA.
Official YIFY movies site: YTS.BZ
2. NACIONALNA ŽIVOTINJA SRBIJE.
Istinska je mudrost
znati kada da pustiš stvari i oslobodiš se.
Da budeš slobodan. Jer najjači osećaj u životu je sloboda.
Novak je neverovatno ranjiv.
Blag i nežan.
Ali i ljut. U njemu postoji i bes.
MARI 6 ĐOKOVIĆ 5
Pretpostavljam da je to neiskazana emocija
koju je morao da potisne i gurne pod tepih.
On je razigrani dečak koji samo želi da radi ono što voli
i u čemu je zaista dobar, ali…
Za većinu dece njegove generacije nije bilo prilike
da se previše igraju.
U suštini, za njega je tenis sigurno utočište.
Mesto gde pronalazi ljubav.
TRČIM SA SVOJIM VUKOM
Ne mogu da kažem da sam zadovoljan onim što imam i što jesam.
Uvek tražim od sebe više, da budem bolji, brži, jači.
Često osećam da sam zarobio sebe.
Da bi čovek napredovao
i dostigao maksimum svojih sposobnosti,
mora bukvalno da transformiše svaki deo svog života
van teniskog terena tako da bude u službi teniskog terena.
I to ima svoje posledice.
NOVAK ĐOKOVIĆ: VUK ZIMI
MELBURN, AUSTRALIJA
Mislim da nije cenjen
ANDRE AGASI
koliko zaslužuje
za sve što je doneo tenisu.
AUSTRALIJAN OPEN 2025.
Niko ne može da dostigne ono što je on postigao.
Mislim, potpuno je jasno,
najbolji je svih vremena.
Osvojio je više Mastersa od svih ostalih.
Više grend slemova.
Bio je svetski broj jedan duže od svih.
U potpunosti je ispunio očekivanja.
HAUARD BRAJANT
Ali telo govori
i vreme govori.
Nemam u glavi rok, iskreno,
ne postoji rok trajanja moje karijere.
Znam da mnogi spekulišu s tim.
Mnogi me već godinama penzionišu.
Zašto žele da me penzionišu?
Još igram i takmičim se na najvišem nivou.
I dalje sam u pet do deset najboljih na svetu.
Zašto bih uopšte govorio o penziji,
kada i dalje dokazujem sebi da mogu da pobeđujem?
PET MESECI RANIJE - OLIMPIJSKE IGRE PARIZ, FRANCUSKA
Zlato na Olimpijskim igrama jedino nisam osvojio.
NOVAK ZLATO
Zlato je bilo krajnji cilj.
Imao sam jasan cilj pred sobom.
Publika čeka ono što bi trebalo da bude spektakularno finale
u meču za zlatnu medalju u muškom singlu.
To će biti Novak Đoković protiv Karlosa Alkaraza.
Novak sa 24 grend slem titule.
Pete Olimpijske igre.
Dvadeset godina pokušava da osvoji zlato.
Dvadeset godina.
Imaš samo jednu šansu svake četiri godine,
i kada izgubiš taj meč,
veoma je teško mentalno to prihvatiti.
„Moram da čekam još četiri godine za novu priliku.”
Karlos Alkaraz ima talenat koji se ne može sakriti.
Ima 21 godinu i četiri grend slema.
Uoči Olimpijskih igara, Novak nije osvojio nijedan turnir te godine.
Da li je ovo prelomna tačka?
Naravno, Alkaraz je favorit,
ali Novak postaje Novak kad je važno.
KARLOS GOMEZ-ERERA
Novak Đoković!
Možeš da osetiš da nije otišao tamo da osvoji srebro.
MEČ ZA ZLATNU MEDALJU TAJBREJK
Aplauz!
- Hajde! - Pozdravite ga!
Zaista je iscrpljujuće živeti u tom stresu i pritisku
da moraš stalno da budeš najbolji.
Stalno sam razmišljala kako bi bilo sjajno da osvoji olimpijsko zlato.
JELENA ĐOKOVIĆ SUPRUGA
„To je sve. Nemam više ništa da dokazujem nikome, ni sebi.”
Gem, set i meč, Đoković.
Dva-nula u setovima.
Novak Đoković osvaja zlato za Srbiju.
MUŠKI SINGL - SRB NOVAK ĐOKOVIĆ POBEDNIK MEČA ZA ZLATNU MEDALJU
Plakala sam od sreće. To je bilo ogromno olakšanje.
I sećam se kako je trener vikao:
„Kraj igre! Uradio je sve. Sve je uradio!”
Pogledam ga i pomislim: „Bože, videćemo šta je sledeće.”
On kaže: „Ne, on razmišlja da…”
Kažem: „On to često radi, voli da priča o kraju,
ali on neće stati.”
DAN NAKON OSVAJANJA OLIMPIJSKOG ZLATA
Kako se osećaš?
Stiže me sve polako.
Mnogo se stvari dešava i onda ne mogu da se osvrnem,
da na neki način sagledam sve mirno.
Nisam znao. Nikada nisam osvojio olimpijsko zlato, za mene
je to bio vrhunac karijere.
S obzirom na sve poraze na prethodnim Olimpijskim igrama
i kako sam se osećao, a zatim i na rolerkoster emocija
koji sam doživeo.
Usledilo je slavlje koje je trajalo sedam do deset dana nakon toga.
OSAM DANA NAKON OSVAJANJA OLIMPIJSKOG ZLATA
Novače!
Pazi!
Vozi, hajdemo.
Olimpijske igre su me podjednako iscrpele koliko su me i nagradile.
Bilo je prelepo to doživeti, osvojiti zlato,
imati porodicu pored sebe, pa se onda vratiti u Srbiju
i proslaviti.
Ovo je najlepši osećaj koji sportista iz Srbije može da doživi.
Hvala vam još jednom. Živela Srbija. Idemo!
Kada si na vrhu i dominiraš,
kada imaš osećaj da si najbolji bez obzira na godine,
želiš da nastaviš.
MELBURN, AUSTRALIJA
Novak je odlučan.
Ovo je šansa da osvoji još jedan grend slem.
Novak Đoković će u Melburnu morati da ide težim putem,
ako želi 25. grend slem titulu.
Ona je tu, nadohvat ruke, i boriće se za nju.
Sportista se penzioniše na tri načina.
Igra te penzioniše.
Kada te igra prestigne i juniori
počnu da te pobeđuju.
Telo te penzioniše. Kada se jednog dana probudiš
i telo ti kaže da više ne može.
Ili odeš dok si na vrhu.
Većini sportista
se desi prvi scenario.
Jer ako te niko ne može pobediti,
zašto bi stao?
Nema šanse
da Novak Đoković nekome preda štafetu.
Moraće da je uzmu.
Svi ga pitaju kada će da se penzioniše.
Osećanja su mu pomešana kada je u pitanju penzionisanje.
To je najveća odluka u njegovom životu.
1991. ČETIRI GODINE
Kada sam počeo, imao sam četiri, pet godina.
Odrastao sam na planini i mnogo sam skijao kao dete.
Ali tenis je bio
dominantan sport u mom srcu.
Otac je bio profesionalni skijaš.
Postao je instruktor
i upoznao je moju majku na skijalištu.
Tamo joj je prišao i tako je počela ljubav.
Odlučili su da žive na toj planini.
Otvorili su restoran.
To leto je neko gradio teniski teren,
baš pored restorana.
Kada su počeli da ga grade,
bio sam tu zbog porodičnog restorana.
Pomagao sam majstorima jer…
Nikada ranije nisam čuo za tenis.
Niko u mojoj porodici nije igrao tenis.
Rekli su mi da grade teniski teren.
Pitao sam šta je to. Rekli su mi da je to sport.
Da je lep i da se igra reketom. Pitao sam oca. On je znao sve.
Počeo sam da gledam tenis na televiziji i pomagao sam majstorima.
Donosio sam im pića iz restorana.
Zauzvrat su mi dozvoljavali da im pomažem.
Volimo sport. Uvek gledamo sport na televiziji.
DIJANA ĐOKOVIĆ MAMA
On je gledao Vimbldon.
VIMBLDON 1992.
Gem, set, meč, Agasi!
Rekao je: „Voleo bih da probam. Voleo bih reket.”
Otac mu je kupio mali reket.
Idemo sad. Ciljaj u tatu.
I počeo je da igra napolju, ispred našeg restorana.
Gađaj u tatu.
Sad!
Vidi ga, šampion. I on zna! Idemo!
Kad je rekao da želi da trenira, upisali smo ga u kamp.
Tako je, vidiš! Mirno!
Hajde, zamah.
Sada loptu.
Super. Evo još ove dve,
i gotovo.
Hajde, Nole!
Biće sladoled, je l'?
Palačinke?
To! Zaslužio si.
Na kampu je igrao jedan meč.
Izašla sam da ga gledam.
I tako je plakao kada je izgubio.
Rekla sam: „Nema veze, to je samo jedan meč.”„Ne, ja neću…”
Nije hteo da izgubi.
Jelena Genčić je moja „teniska mama”.
Imala je veliki uticaj na mene.
Bila je jedna od prvih trenera Monike Seleš.
Videla sam jednog dečaka
JELENA GENČIĆ TRENER
iza ograde.
Gledao je celo jutro.
Pitala sam ga da li zna šta radimo.
Rekao je da zna.
„Igrate tenis.”
„Kako se zoveš?”
„Novak Đoković.”
Bravo!
Jelena je već posle desetak, petnaest dana rekla da
u svom životu nije videla veći talenat od Novaka.
SRĐAN ĐOKOVIĆ OTAC
Upoređivala ga je sa Monikom Seleš.
Najviše volim u tenisu
forhend, bekhend i voleje.
Njima pobeđujem protivnike.
Tada počneš da veruješ.
Odlučili smo da ga podržimo.
Ona je uvela ideju dugovečnosti kada sam imao devet, deset godina.
Čuvaj telo. Čuvaj sebe, svoj um.
Učili smo koliko je važno slušati klasičnu muziku,
kako da se opustiš i da dišeš.
Rekla je da ne treba da pristupam tenisu
kao da imam samo jednu šansu na Vimbldonu,
već više njih.
Tenis je za tebe igra ili obaveza?
Tenis je za mene obaveza.
Šta ti je cilj u tenisu?
Cilj u tenisu mi je da postanem prvak.
Odvela je mog oca u stranu i rekla mu:
„Vaš sin će biti svetski broj jedan.”
Možete da zamislite mog oca, koji to čuje iznenada,
i shvati to veoma ozbiljno.
Rekao je: „U redu, brinuću o njemu.
Uradiću sve što mogu da mu omogućim uslove
da napreduje.”
BEOGRAD, SRBIJA
Zbog onog što nam se dogodilo 1999. godine, cela nacija je bila
u šoku.
Tada se
ceo svet okrenuo protiv nas.
MILJAN AMANOVIĆ FIZIOTERAPEUT
Bio je to zvuk koji Jugosloveni nisu čuli od Drugog svetskog rata.
Sa njim je došla svest da će, posle meseci pretnji,
NATO uskoro udariti.
Novak je odrastao u okruženju gde,
kada se rodio, Jugoslavija je postojala.
KRIS KLERI PISAC
Do 1991, kada je imao četiri godine,
sve se praktično raspalo.
Rat i raspad zemlje promenili su sve.
NATO je reagovao i bombardovao Srbiju i Beograd zbog Kosova,
što su oni videli kao intervenciju, a Srbija kao
zaštitu svoje imovine.
78 dana, gađani su civili,
bolnice, mostovi i civilna infrastruktura,
pod izgovorom da su vojni ciljevi.
To je bila strahota.
Ne možete da zamislite kako je to za malo dete.
Uveče
smo se krili u malom stanu u kom smo živeli.
U uglu, svi zajedno, moleći se da se ništa ne desi.
Prvih noći bombardovanja
naša zgrada nije imala sklonište,
pa smo morali u drugu zgradu.
Trčali smo tamo.
Bilo je jezivo. Dva-tri ujutru,
mrak,
ljudi trče, paniče,
niko ne zna kuda,
spasavaju sebe.
Sapleo sam se i pao.
Video sam porodicu kako trči 40-50 metara ispred mene
i pokušao sam da vičem:
„Pomozite mi!”
Nisu me čuli. Trčali su dalje.
Okrenuo sam se i pogledao našu zgradu
i video avion kako baca dve bombe na obližnju bolnicu.
Stajati po kiši i mraku na mostu,
koji može biti meta,
možda je najiskreniji čin prkosa u Beogradu.
Ovi ljudi stoje ovde sa metama na sebi
ili nose bedževe sa metom,
koji su postali novi simbol Srbije.
Zajednička poruka je:
„Možete da nas ubijete, ali ne možete da uništite naš duh i našu zemlju.“
Postoji srpska reč „inat”.
META?
Kada ljudi sumnjaju u tebe i protiv tebe su,
tada koristiš taj inat, tu snagu
tvrdoglavosti, da dokažeš da greše.
SAMO ZA NEVIDLJIVE
Taj inat je duboko usađen u mentalitet srpskog naroda.
Ljudi kažu: „U redu, možeš da me ubiješ,
ali baš me briga za tebe i tvoje bombe.“ To je inat.
Ta vremena su bila zaista izazovna za našu zemlju.
Finansijski je bilo zaista teško,
izdatak za porodicu
za jedan od najskupljih sportova koji postoje.
Cela zemlja se borila sa ekonomskom krizom.
Ljudi su tražili sklonište i pokušavali da spasu živu glavu,
ne razmišljajući o tenisu niti o bilo čemu sličnom.
To je skup sport.
Porodica je zarađivala lepo,
ali naša zarada je bila nešto više od pola godišnje potrošnje para
za njega i njegovu karijeru.
Taj minus smo nadoknađivali
pozajmicama od raznih zajmodavaca
koji su nam davali pare.
U to vreme, kada bi pozajmljivali novac,
uglavnom bi ga pozajmljivali od pogrešnih ljudi, nažalost.
Od kriminalaca.
Sve što smo imali u rezervi, otac je davao da bi vratio dugove.
Mogli smo da imamo normalan i pristojan život,
da kupimo stan ili nešto tako.
Ali moj otac je sve davao za Novakovu karijeru.
To je bilo teško i za mene kao mlađeg brata,
i za Đorđa, kao najmlađeg.
Naša porodica je dosta patila
ĐORĐE ĐOKOVIĆ NOVAKOV BRAT
da bi Novak napredovao.
Moji roditelji su sve uložili.
I to je u suštini bila kocka.
Imao sam 12.
I sećam se da je Jelena razgovarala s mojim roditeljima
i rekla im da je uradila sve što je mogla.
Da je vreme da pređem u drugu sredinu,
kod drugog trenera, u Nemačku, u akademiju Nikija Pilića,
jednu od najboljih u Evropi.
NIKI PILIĆ
Moj otac je smatrao da sam dovoljno zreo
da preuzmem deo tereta i odgovornosti koje je on nosio.
Okupio nas je i izvadio deset nemačkih maraka
tada, otprilike kao deset dolara danas.
To je bilo sve što smo imali.
„Uradiću sve da živiš svoj san.
Ali tražim samo jedno.
Moraš biti sto posto posvećen ovome.
Jer ako vidim da nisi, gotovo je.”
Za mene je to bio najgori dan u životu.
I najgori period dok je on bio tamo, jer nismo mogli s njim.
I odjednom
te bace u potpuno novi svet, gde ne znaš jezik
i nosiš teret koji dečak ne bi trebalo da nosi.
Mislim da je on to uspeo da iznese na način
na koji većina dvanaestogodišnjaka ne bi mogla.
Morao sam da postanem ozbiljniji, stroži,
stabilniji. Više muškarac nego dečak.
Više nisam bio onaj Novak kakav sam bio do tada.
Nije lako napustiti porodicu
sa 13 godina.
Video sam da je Novak izuzetno dobar.
NIKOLA PILIĆ TRENER
Prihvatao je rad.
Bio je talentovan.
I njegov cilj je bio
da želi da bude broj jedan na svetu.
Od tog trenutka, sve mi je bilo jasno.
Znao sam kuda idem i šta želim da postignem.
Sa 15-16 godina
sam zaista postao profesionalac. Potpuno posvećen.
Ali i dalje smo morali da pozajmljujemo novac.
Jednostavno ne tražimo pare koje će ljudi samo dati,
a neće imati ništa od toga.
Znači, kasnije kad on postane profesionalni igrač
i kad počne na pravi rezultate,
od novčanih nagrada i sponzorskih ugovora
oni će imati veliki procenat, adekvatno onome šta budu sada uložili.
Igraću još par juniorskih turnira
od kojih će biti uglavnom grend slemovi.
Međutim, usredsređujem se na profesionalnu konkurenciju.
Tenis je godinama funkcionisao kroz rivalitete.
Lejver-Rouzvol.
Borg-Mekinro.
Sampras-Agasi.
METJU FATERMAN NOVINAR
Naslednici svih njih su Federer i Nadal.
Federer i Nadal.
Dva igrača potpuno različitih stilova.
Nadal ima neverovatnu energiju bika.
Upornost, intenzitet.
Federer ima eleganciju,
stil, harizmu.
To je bila savršena, gotovo holivudska priča.
MELBURN
U većini grend slem finala igrali su jedan protiv drugog.
Godinama su bili broj jedan i dva.
Hajde!
Ljudima u tenisu se to dopada.
Jednostavno je, jasno.
Kao Ali-Frejžer.
A onda se pojavi ovaj momak iz Srbije.
AUSTRALIJAN OPEN 2005.
Novak Đoković iz Srbije i Crne Gore.
Verovatno ima tremu.
Novak Đoković izlazi na Rod Lejver arenu
sa samo 17 godina. Veliki trenutak za njega.
Bio je mlad.
I nisam baš siguran koliko je ozbiljan u vezi sa svim tim.
PET MAKENRO
Imitirao je druge igrače.
Mog brata, na primer.
Bila je tu Šarapova, odlično ju je imitirao.
Zabavljao sam se radeći imitacije.
Nekima se dopadala ta moja duhovita strana.
Donosio sam smeh i dobru energiju na teren.
Tenis je veoma hijerarhijski sport.
Neki su smatrali da nije primereno
da neko ko još nije mnogo osvojio
pravi šale na račun onih koji jesu.
Mislim da je tenis od početka usvojio određeni stil.
PRVENSTVO VIMBLDONA
Elitan, glamurozan,
skup.
Kao da…
Moraš da budeš elegantan i sofisticiran da bi igrao taj sport.
I moraš da budeš izabran.
Novak nije bio taj izabrani.
- Znam ovu. - To si ti, mislim.
Znam ovu.
On je šaljivdžija,
ali je imao i neverovatnu energiju u sebi.
Kad sam došao na turnir, nisam brinuo za Federera ili Nadala,
ni za kog.
Imao sam jasan cilj.
Hoću da budem broj jedan. Da osvojim Vimbldon.
Da uđem u istoriju ovog sporta.
Svi misle da je Nadal… Sigurno jeste najbolji na toj podlozi,
ali nije nepobediv, to je sigurno.
On je malo drzak.
Mislim da danas mogu da pobedim.
I moram da kažem, iako je najbolji
i svi misle da je nepobediv, ja kažem da nije. Može da se pobedi.
Šta radiš, Đokoviću?
Treba li ti amonijak pod nos?
Hoćeš da isprovociraš Rafu?
Mislim da će ti sledeći put to debelo vratiti.
Zapamtićeš kad si to rekao.
Evo tipa koji izgleda i ponaša se drugačije.
ĐOKOVIĆ-NADAL 28. MART 2007.
Ali ima neverovatan talenat.
Gem, prvi set, Đoković.
Novak je brzo počeo da se nameće kao jedan od najboljih defanzivnih igrača
u istoriji tenisa.
Mogao je da postavi zid i čeka da protivnik pogreši.
Ali je isto tako mogao da pređe iz odbrane u napad
verovatno bolje nego bilo ko u istoriji.
To te jednostavno psihički slomi.
Verovatno je igrač koji se najbolje kreće.
Ima neverovatne noge, neverovatan raspon
PIT SAMPRAS
i izuzetne sposobnosti. Nisam video nešto slično.
Kakav je Novak protivnik?
Težak.
Intenzivan.
Uvek sam morao da igram savršeno da bih imao pravu šansu.
Gem, Đoković.
Mnogo puta
to nije bilo dovoljno.
Ovo je majstorska lekcija
Novaka Đokovića.
Retko se viđa da je Nadal ovako nadigran.
…petnaest.
Uspeo je!
Gem, set, meč, Đoković.
Tenis
je bio na najvišem nivou.
Možda je baš to bilo potrebno
da bi se pobedio Nadal.
Imao je sjajne mečeve,
ali je bio i pomalo krhak.
Novak je spustio glavu na klupu…
Kao i obično kod njega, ako je vruće ili ako meč traje dugo,
zna da popusti.
Mislim da sada
Novak želi u toalet da povrati.
Uzima medicinski tajm-aut jer mu je loše.
Da, mora da povrati.
MUŠKI SINGL 3. KOLO
Pauze za toalet. Medicinske pauze.
Dame i gospodo, g. Đokovic koristi medicinski tajm-aut.
Iskreno, za Novaka su u početku
mislili da je neko ko taktizira.
MONFIS ĐOKOVIĆ
Ostalim igračima se to nije svidelo.
Kad ga pitaju o povredama danas
ENDI RODIK
spominje desni zglob, levi zglob od pre neki dan.
- Da, znam. Oba? - Da, oba.
I leđa?
- I leđa. - I kuk?
- Previše toga za nabrajanje. - I grčevi.
Da. Imate li osećaj da je sada…
Ptičji grip?
Da, svašta.
- Da. - Pekinški mamurluk.
- Ima prilično… - Antraks.
…dug spisak.
SARS.
Publika te voli.
Ali može brzo da se okrene protiv tebe.
Znam, već je protiv mene,
jer misle da sve glumim. Žao mi je.
Njegova izdržljivost nije bila najbolja, i bio je jako
frustriran zbog toga. Pokušavao je da nađe rešenje.
PARIZ JUN 2010.
Izgubio sam u četvrtfinalu Rolan Garosa 2010. godine.
Otišao sam u trenerovu sobu i rasplakao se.
Rekao sam: „Ne znam da li imam ono što je potrebno.”
Sanjao sam o tome da budem broj jedan,
da osvojim više grend slemova.
Ali nisam mogao da rešim zagonetku Federera i Nadala na velikim turnirima.
Uglavnom sam gubio od njih.
Zato je mnogo stvari moralo da se promeni.
U to vreme bio je veoma mlad.
Ali bio je izuzetno zreo za svoje godine.
Odmah je rekao:
„Dižeš mi kondiciju,
GEBHARD GRIČ
ali moj cilj je da ostanem potpuno fit i sa 40 godina.”
Kad sam ga sreo,
shvatio sam da nisam sreo nekog poput njega. Nikada.
Radio je na svakom aspektu svog zdravlja,
do najsitnijih detalja.
Promenio sam način na koji treniram,
razmišljam, jedem,
spavam, oporavljam se i hidriram se.
Sve se to sabralo.
Najfascinantnije mi je bilo to što je nastavio da razvija svoju igru.
Servis mu je postao bolji.
Igra na mreži mu je bolja.
I forhend mu je bio sve brži.
Svaka prepreka koja bi se pojavila činila ga je jačim.
Dečak koji je posustajao postao je momak sa gvozdenom voljom.
Bio je to šou Rafe i Rodžera.
A onda se pojavio mlađi igrač iz Srbije,
koji im je smetao.
Pobeđivao ih je i osvajao grend slemove.
I to je mnoge iznenadilo.
Uključujući i mene.
Ja sam ušao u to rivalstvo
misleći da ima mesta za još jednog.
Sto za troje, molim.
Imao je jednu grend slem titulu 2010.
GREND SLEM TITULE ĐOKOVIĆ 1 - FEDERER 16 - NADAL 9
Nije bio loš igrač.
Po drugi put, Novak Đoković
DRUGA GREND SLEM TITULA
osvaja vrh u Melburnu.
Vimbldon ima novog šampiona!
PRVA VIMBLDON TITULA
Novak Đoković.
Od svoje desete godine sanjam da osvojim Vimbldon.
Da mogu da podelim tu radost,
to je bio dečiji san.
JELENA GENČIĆ NOVAKOV PRVI TRENER
Moram da vidim ovaj trofej.
Dugo smo radili na ovome zajedno.
Uvek sam želeo da uradim ovo.
Njeni trofeji.
- I tvoji. - I…
Ali ne bilo koji trofej.
Onaj najvažniji je tu.
Posle prve titule na Vimbldonu,
shvatio je da može još više.
JU-ES OPEN 2011. POLUFINALE ĐOKOVIĆ - FEDERER
Znam tačno trenutak i poen.
Bilo je to u polufinalu Ju-es opena.
Rodžer Federer servira za meč.
Novakova snaga je mentalna snaga.
On može
MARIJAN VAJDA TRENER
da izdrži ogroman pritisak u najvažnijim momentima.
DVE MEČ LOPTE
Đoković je odigrao neverovatan dijagonalni ritern.
Ovo je rat!
Ali taj udarac, o kome svi pričamo,
ništa ne znači
ako Rodžer osvoji sledeći poen. 40-15 je.
Pet-tri, peti set, 40-15.
Ne samo da Novak pogađa taj udarac,
Rodžer ne osvaja nijedan gem.
Evo ga Novak Đoković, momak koji nije dovoljno jak da završi meč.
I odjednom je na vrhu.
To menja sve.
VELIKA TROJKA RAFA - RODŽER - NOVAK
Za sport bi to trebalo da bude sjajno,
tri velika imena na vrhu.
Ali iz različitih razloga,
to nije tako prihvaćeno.
ATP LISTA 12. SEPTEMBRA 2011. 1. NOVAK ĐOKOVIĆ
Novaka su često doživljavali kao uljeza u toj priči.
VIMBLDON 2014. SEDMA GREND SLEM TITULA
Đoković dobija ovaj epski duel.
On je taj koji dolazi da razbije
tu savršenu priču u tenisu.
Ali kada dostigne njihov nivo,
oko 2015, 2016, 2017,
to postaje trka trojice za 30 grend slem titula.
OSMA GREND SLEM TITULA
Đoković ponovo pobeđuje.
Njegov cilj je osvajanje titula.
On nije samo tu, on pobeđuje, i to brzo.
DESETI GREND SLEM
Hoće da prestigne Rodžera.
i uspeva u tome.
Ali Rodžer je postavio novi standard u muškom tenisu.
Kako šampion treba da se ponaša?
Morao si da izgledaš besprekorno, bez ijedne mrlje.
Nisi smeo da pokažeš temperament.
A Novak je vulkan.
Nesportsko ponašanje.
Opomena, g. Đokoviću.
Rafa ne lomi rekete.
On je smiren, drži emocije u sebi.
Ali kod Novaka to se vidi i čuje.
Reket je stradao.
Tolika tenzija, toliko emocija, on hoće da pobedi.
I na kraju, viči, urlaj, ne zanima me.
GORAN IVANIŠEVIĆ TRENER
Radi šta hoćeš, samo pobedi.
Kako je to biti loš momak koji juri Rodžera
i Rafu sve ove godine?
Ne smatram sebe lošim momkom, to je vaše mišljenje.
Ja nikoga ne jurim. Gradim svoj put,
svoje putovanje,
svoju istoriju.
Tenis je i dalje mesto gde se osećam
najprijatnije, iskreno.
Teren mi je bio utočište.
Mnogo toga što osećamo danas
povezano je sa traumama iz detinjstva.
Posebno u godinama kada je bilo problema na sve strane.
Morao sam brzo da odrastem.
Sa 13 godina sam morao da budem kao roditelj.
Više nisam mogao da izražavam emocije.
A bio sam dete.
Trebalo je da pokazujem sve.
Radost, strah, frustraciju, bes,
sve, ali…
I sada Novak gubi kontrolu.
Besan je.
Teren je bio
mesto gde sam sve to mogao da izbacim iz sebe.
Ali
razumem zašto me ljudi nisu voleli.
Možda me i dalje ne vole.
Kad sam ga trenirao,
zaista sam otvorio haubu i video šta ga pokreće.
On želi da bude dobar.
ANDRE AGASI TRENER
Želi da brine o drugima.
Želi da bude otvoren.
Želi da prima emocije.
Ali ne može da pobeđuje kada pusti srce da ga vodi
u tom pravcu.
Bio sam iznenađen koliko mračno mora da se oseća
da izvuče maksimum iz sebe.
Dok je na terenu,
trebaju mu strah ili bes.
Jer uz ljubav i zahvalnost,
gubi oštricu.
ĐOKOVIĆ GRIKSPOR
To je definitivno faktor koji me motiviše.
Vidi ga.
Ako publika krene protiv mene, ja to koristim
da probudim ratnika u sebi.
To se zove inat.
To je duboko u našoj kulturi,
tvrdoglavost uprkos svemu što ljudi govore.
I tako, i kada publika navija protiv njega,
on daje svoj najbolji tenis i pobeđuje.
Svima onima koji su odlučili da me ne poštuju, laku noć.
Kod Novaka se vidi to, kada ga publika izviždi
i napravi od njega negativca,
iako je šampion, a to se ne radi šampionima.
Ne pravimo od šampiona negativce.
Njegov odgovor na to je da svima pokaže ko je bolji.
GREND SLEM TITULE - ĐOKOVIĆ - 16 FEDERER - 20 - NADAL - 19
GREND SLEM TITULE - ĐOKOVIĆ - 20 FEDERER - 20 - NADAL - 20
Najbolje igra blago uznemiren.
DŽIM KURIJER
Znači, ako jedan navijač kaže nešto što mu se ne sviđa,
on to koristi kao motiv da dobije meč.
I umesto da se okrene svom timu i slavi,
okreće se ka onima koji su ga provocirali.
GREND SLEM TITULE - ĐOKOVIĆ - 23 FEDERER - 20 - NADAL - 22
Tek dvadeset četiri.
24. GREND SLEM
24 i želi ih još.
REKORD U MUŠKOJ KONKURENCIJI
MELBURN, AUSTRALIJA JANUAR 2025.
Žreb za Australijan open je…
Đoković će morati da pobedi Karlosa Alkaraza u četvrtfinalu,
drugog nosioca, Aleksandra Zvereva, u polufinalu,
a zatim i prvog nosioca, Janika Sinera, u finalu.
U svakom sportu, kada si na vrhu,
kada ostvariš sve snove,
kako proširuješ svoju sposobnost
da se nosiš sa svakodnevnim izazovima i preprekama?
Rez! Dobro.
Najpre, radimo zanimljivosti o igračima.
U tvom slučaju, reći ću da govoriš sedam jezika.
Novak Đoković govori sedam jezika.
Izvini. Moraš da hodaš.
Sve obaveze, zahtevi, ljudi, mediji,
pritisak i očekivanja.
Dok sam bio uz njega,
nigde nismo stizali na vreme,
jer je uvek imao vremena za svakoga.
Hoćete fotografiju?
Kamera.
On brine. Sluša.
Razmišlja.
Zainteresovan je.
Uz svakodnevne misli i pritiske,
kako pronalaziš balans između privatnog i profesionalnog života?
Možeš li sada da žongliraš?
Imaš decu, imaš ženu, imaš braću, imaš roditelje.
Dolaziš u godine kada moraš
da lažeš o svojim godinama.
Oni imaju očekivanja od tebe.
Blagoslov za narod Indije.
Podržavaju te i vole,
ali to su ti najbliži ljudi,
i moraš da budeš tu za njih, dostupan njima.
- Hvala. - Lep dan.
- Hvala. - Hvala.
- Ćao. - Ćao.
I onda sam često između svega toga emotivno rastrzan.
A loptice, gde su?
On ima pomešana osećanja oko penzionisanja.
Jedan deo njega je uzbuđen, jer ima još mnogo stvari u životu da se radi.
Ali drugi deo kaže: „Volim ono što sam postigao.
Osećam da mogu još.
Da li bi trebalo? Jer možda to nije najbolje za moju porodicu.”
Ja mu pomažem time što smo tu uz njega.
Pokušavam da održim balans, ali on će naći svoj put.
Ne želim da budem ta koja mu govori kako.
To nije na meni.
Ne znam kada će kraj doći za Novaka,
ali jedno mogu da kažem.
Kada dođe, dođe brzo.
Nadam se da neće čekati predugo.
Ne zato što ne može da pobeđuje, nego zato što ti tenis uzima detinjstvo.
Ali ti onda daje priliku da završiš karijeru
i da se posvetiš deci bez opterećenja.
Drop šot.
Mislim da je najsrećniji sa našom decom.
Uživa u ulozi oca.
Kad je u toj ulozi, on je vrlo razigran.
Naš sin Stefan budi dete u njemu na terenu.
Ali, on ima i ćerku.
Violina je za njegovu ćerku.
Zašto se ljudi bune?
Nemam pojma.
Misle da im se ruga, ali nije tako.
Kad izgubi, on preispituje ceo svoj identitet.
Povlači se u sebe
i želi da bude sam, da se zatvori.
Ali Tara mu ne dozvoljava to.
On je toliko voli da jedino njoj dozvoljava pristup.
I ona ga vraća svima nama.
Tatina devojčica.
On živi detinjstvo koje sam nije imao kroz našu decu.
Bili smo pod sankcijama, bombardovanjem, to ostavlja trag.
Doslednost, ljubav i briga,
stvari koje naši roditelji nisu mogli da nam daju.
Želiš da budeš sa porodicom, tu pripadaš.
Ali ljubav prema tenisu
i strast su toliko jake
da ne može tek tako da prestane.
Sebe smatram posvećenim ocem. Ali kao
vrhunski sportista,
uvek postoji posledica.
I dalje osećam krivicu kada odlazim
i kada vidim da plaču.
To je najteži deo.
Imamo jednu malu tradiciju
kad krenem na put, uzmu čašu vode
i prosipaju je za mnom kada izlazim iz kuće.
To je običaj u našoj zemlji, za sreću.
Tako odlazimo sa osmehom,
ali i dalje je teško.
Sjajno.
Moja žena je bila neverovatna podrška.
Pomaže mi da smanjim osećaj krivice tako što pakuje torbe
i putuje sa decom na turnire.
Pokušavamo da nađemo balans,
jer ne želim da moja deca žive moj život.
Oni treba da žive svoj.
Poen.
Bravo.
AUSTRALIJAN OPEN 1. KOLO
Kako se osećaš?
Kao da sam mogao još malo da spavam.
U stvari, deca još nisu prevazišla vremensku razliku, pa ostaju
budni do kasno i kasno ustaju.
I ja sam pratio njihov ritam spavanja.
Nije baš idealno za danas, ali u redu je.
Mislim da,
ako pogledam unazad na svoju 20-godišnju grend slem karijeru,
i vidim gde sam igrao najbolji tenis,
gde sam ostvario najveće rezultate
i gde sam se generalno najbolje osećao na terenu i van njega,
u kontinuitetu, to je ovde.
Ali imao sam negativno iskustvo od pre nekoliko godina.
I dalje osećam blagu gorčinu
jer većina ljudi ne razume šta se dogodilo.
JANUAR 2022.
Najveća priča u tenisu trenutno
je oko svetskog broja jedan, Novaka Đokovića.
Njegova viza je odbijena i očekuje se da napusti Australiju.
Ne znamo da li će moći da igra na Australijan openu ove godine.
Većina ne zna šta se zapravo desilo.
Mnogi misle da sam deportovan iz Australije
zato što nisam vakcinisan, a to nije tačno.
Novak Đoković u centru debate oko obavezne vakcinacije
Majstor na terenu pravi greške
Morao si da budeš vakcinisan,
ili da dokažeš
da si imao koronu u prethodnih šest meseci.
Ja nisam bio vakcinisan.
Ali imao sam koronu dva puta za šest meseci. Ispunjavao sam uslove
I dobio sam specijalno izuzeće.
Rekao sam ženi da ću to objaviti
na Instagramu pre puta.
Ona je rekla da nema potrebe za tim.
Da samo napišem da putujem u Australiju
i da sam uzbuđen.
Ali ja sam rekao…
proveo sam fantastično vreme
Napisali smo opis,
a ja sam dodao tu poslednju rečenicu.
Opet smo raspravljali noć pre objave.
Ona je rekla da to ne dodajem.
Ja sam rekao da moram.
Još jedan razlog da slušaš ženin instinkt.
Putujem u Australiju sa izuzećem. Idemo 2022!
Insistirao je da javno kaže da nije vakcinisan.
Nisam se slagala s tim.
Rekla sam mu da je to njegova odluka, ali da ne ulazi u detalje,
jer drugi ljudi razmišljaju drugačije.
I od trenutka kada je to objavio na Instagramu,
pakao je počeo.
KOVID-19 TESTIRANJE
Viktorija, u kojoj je Melburn,
OSTANITE U KUĆI
bila je pod strožim i dužim lokdaunima
NE IZLAZITE BOLESNI
nego skoro bilo gde u svetu.
Let je bio dug.
4. januar 2022.
Za to vreme njegova objava se proširila širom sveta.
Do trenutka kada je avion sleteo,
cela zemlja je već bila u velikoj tenziji.
5. JANUAR 2022. NOVAK STIŽE U AUSTRALIJU
Stigao sam na pasošku kontrolu.
Nekoliko službenika je došlo iz imigracione zone
i gledali su u mene. Osetio sam da nešto nije u redu.
Rekli su mi da pođem sa njima.
Nisam dobio pečat.
Odveli su me u imigracionu zonu
i tamo sam bio od 23 do 09 sati.
Od tog trenutka dobijam poruke:
„Na aerodromu sam, zadržavaju me.
Ne znam šta se dešava.”
„Kako to misliš?”
Oduzimaju mi telefon.
Ja mislim: „Šta se dešava?”
Novak Đoković je zadržan u Australiji
pre sudskog ročišta koje će odlučiti
da li može da ostane u zemlji.
Zavladao je pogrešan utisak da mu je dat povoljan tretman.
SKOT SPITS NOVINAR
Da mu je data prilika da uđe u zemlju pod uslovima,
a drugima nije data.
Postao je negativac.
Postao je zlikovac.
NJUJORK TAJMS
Đokoviću zabranjen ulazak u Australiju
Rekao je to javno.
Da nije to rekao naglas, da se nije time hvalio,
tako bi i protumačili.
Želeli su da se svi povinuju pravilima.
Onog trenutka kada se pojavi neko ko pliva uzvodno,
to je loše za sve.
UHAPŠEN, MOGUĆA DEPORTACIJA
Sada imamo čoveka koji je, u ovom slučaju,
pokazao obrazac izbegavanja istine
i nepoštovanja pravila koja važe za sve ostale.
NOVAKOVA MAMA ZABRINUTA ZBOG MINISTRA
On je razmažena sportska zvezda koja misli da može da zaobiđe sistem.
ULAZNI FORMULAR DOVEDEN U PITANJE
Smatrali su me negativcem većim nego ikada
ranije u teniskim krugovima.
A sada sam svetski negativac.
Ako zaista želi da bude pobednik,
trebalo bi da pošalje poruku
javnosti, da se vakciniše.
Zašto se nisi vakcinisao?
Nisam osećao da mi je to potrebno.
Zašto bih se vakcinisao?
Ja sam zdrav, sportista sam,
imao sam koronu. Imam zaštitu.
Nisam pretnja nikome.
Zašto bih se vakcinisao?
To je moj izbor, osnovno pravo
svakog čoveka na planeti.
Pravo
na izbor je oduzeto mnogima u svetu.
Presuda je doneta.
Novak Đoković ispada sa Australijan opena.
Savezni sud je razmatrao slučaj,
a odluka vlade
o ukidanju vize je potvrđena.
Bio je deportovan uoči turnira.
Australija je bila jedna od zemalja sa najstrožim lokdaunom.
Nisu želeli
da neko mog profila, poznat u zemlji,
i kao nevakcinisan,
uđe u zemlju i igra turnir
mesec dana, dok njihovi građani
nisu mogli ni da se vrate kući.
Pa…
Delimično razumem taj pritisak,
ali to nije bila moja krivica.
Kasnije sam saznao da su još dve osobe,
teniser i trener, ušle u zemlju
sa istim medicinskim izuzećem.
To je sve bilo politički.
Nije imalo veze sa medicinom ili nečim takvim.
Čisto politički.
Nikada nisam rekao da sam protiv ili za vakcinu.
Čak su me antivaks pokreti
nazivali svojim herojem.
Nikada se nisam poistovećivao
ni sa antivaks ni sa provaks stavovima.
Ja sam za slobodu izbora
i integritet tela.
Propustio sam grend slemove i turnire.
Nisam igrao u Americi neko vreme jer nisam bio vakcinisan.
To je u redu.
Ali u Australiji sam ispunjavao uslov.
Nisam naučnik.
Nisam taj koji postavlja pravila.
Nisam taj koji treba da vodi tu raspravu.
Stojim iza onoga u šta verujem.
Branim svoj integritet
i ono što smatram najboljim za svoje telo. I to je sve.
AUSTRALIJA JANUAR 2023.
Kako je bilo vratiti se sledeće godine?
Čudno na početku.
Ali bilo je i dodatnog značaja.
Morao sam da osvojim taj Australijan open.
Mogao sam da se vratim
posle 12 meseci od toga,
i da to pretvorim u gorivo za pobedu.
On je savršena desetka.
I zato sam na kraju
završio u naručju majke i brata.
On je ponovo najbolji igrač na planeti.
On više nije samo naslednik najvećih.
On je najveći.
AUSTRALIJA JANUAR 2025.
AO JE NEŠTO POSEBNO
Novače!
Đoković je osvojio Australijan open deset puta.
Potpuno neverovatan podvig.
Sada ide po 25. grend slem titulu i da pobedi još jednom.
Postoji mnogo pitanja da li će strast
i bes koji su ga gurali i dalje biti tu 2025. godine,
jer u nekim trenucima, to nije bilo prisutno ni 2024.
ROLAN GAROS JUN 2024.
Nije mogao ni da završi Rolan Garos jer je pokidao meniskus.
Sa Rolan Garosa, gde se povredio, prelazi na travu u Vimbldonu…
VIMBLDON JUN 2024.
samo nekoliko nedelja nakon operacije.
Zatim na šljaku za Olimpijske igre…
OLIMPIJSKE IGRE
pa na tvrde podloge da završi grend slem sezonu.
Znaš li šta to radi tvom telu?
Dolazi na Ju-es open
i nema više snage.
JU-ES OPEN 2024. POPIRIN POBEDIO ĐOKOVIĆA
Nije sezonu završio sa istom energijom
na koju smo navikli.
Bilo je mnogo pitanja.
Imaš 36 godina.
Da li konačno
igraš u skladu sa svojim godinama?
Da li ćeš doći sledeće godine?
Imaš li plan za penzionisanje?
Da nastaviš…
Frustriralo ga je što stalno mora da odgovara na pitanja o penziji.
Istovremeno, to je možda
postalo dodatno gorivo koje ga pokreće.
On mora da uradi ono što ni u čijoj glavi nije ostvarivo.
AUSTRALIJAN OPEN 2025. 1. KOLO
Dobro došli u veliki tenis. Dobro došli na Australijan open.
I dobro došao, najveći igraču svoje generacije.
Novak Đoković servira.
Gem, Đoković!
PRVO KOLO N. ĐOKOVIĆ - N. BASAVAREDI
DRUGO KOLO N. ĐOKOVIĆ - J. FARIJA
DRUGO KOLO
Ovo su došli da vide.
TREĆE KOLO N. ĐOKOVIĆ - T. MAHAČ
TREĆE KOLO
Gem, set i meč, Đoković.
Njegov prepoznatljiv udarac za kraj.
ČETVRTO KOLO N. ĐOKOVIĆ - J. LEHEČKA
ČETVRTO KOLO
Spektakularan poen u razmeni od čoveka kog je ovde izuzetno teško pobediti.
Plasirao se u četvrtfinale
u Australiji po 15. put.
ČETVRTFINALE N. ĐOKOVIĆ - K. ALKARAZ
Udarci su mi bili dobri, tenis je bio na nivou.
To su mentalni bonus poeni,
jer znam da je moj sledeći protivnik, Alkaraz,
na primer, sigurno gledao moj meč večeras,
i pokušavao je da analizira i vidi
šta se dešava i gde će možda videti
neke rupe i slabosti
koje može da napadne za nekoliko dana.
Đokoviću će trebati svaki atom energije i intenziteta
ČETVRTFINALE ĐOKOVIĆ - ALKARAZ
sjajne igre, jer dolazi Karlos Alkaraz.
To je jedini grend slem koji nije osvojio.
Imamo duel, Novak koji je osvojio Australiju deset puta…
Novak, Rodžer i Rafa igrali su ovaj sport potpuno različito,
i svi su bili vrhunski na svoj način.
A sada vidiš igrače, posebno Alkaraza,
koji može da igra kao sva trojica, kad god želi.
Igra postaje sve bolja.
Ovo je moj omiljeni period jednog sportiste.
Lav zimi.
Znaš da je kraj blizu.
I sada moraš da koristiš sve rezerve,
iskustvo, istoriju, srce i volju,
jer u nekom trenutku više nećeš moći da igraš ovo.
Ali ko stoji preko puta?
Alkaraz.
I to u Melburnu, na terenu
gde si već deset puta pobedio.
I on je gladan, jer si ga upravo pobedio u Parizu za olimpijsko zlato.
Nikada nije bilo ovoliko uzbuđenja za četvrtfinale
jednog grend slema.
Očekivao se ovaj meč.
Čim je žreb izašao,
svi su rekli: „Bože, ovo će biti vrhunsko četvrtfinale.”
Spremite se za utorak veče u Melburnu.
Novak ulazi u meč i nije na svom najboljem nivou.
On je kao bokser koji mora da primi udarac
da bi se potpuno fokusirao.
Ali kada ga neko pritisne, vidi se njegova neverovatna izdržljivost.
Genijalno.
Kad će konačno godine početi da ga sustižu?
Neverovatno.
I Đoković to oseća.
Čini mi se kao da se malo muči, Džone.
Mislim da se nešto desilo u prethodnom poenu.
Kraj prvog seta, Novak kreće u stranu,
ide za lopticom, i odmah se vidi da bi moglo biti gotovo.
A morao si, Džone, da komentarišeš godine.
PRVI SET
Dame i gospodo, Đoković sada dobija…
Sudija je odlučio.
Trominutni medicinski prekid.
Kad sam izašao na tretman van terena,
iskreno nisam mislio da ću moći da završim meč.
Dobro.
Đoković se brzo vraća.
Izgleda da mu
je bandažiran predeo desne butine.
Ne bih mogao da pobedim Alkaraza
ako bih imao i 10 posto manje pokretljivosti nego inače.
Zato sam uzeo sve analgetike, antiinflamatorne lekove.
Sve što može da pomogne.
U ovom trenutku, Đoković je u fazi procene,
šta može, a šta ne može da uradi.
Pokušava da izdrži
dok lekovi ne počnu da deluju.
Ovaj je set izgleda gotov.
ĐOKOVIĆ 4 ALKARAZ 6
Alkaraz lako osvaja gem, jer je Novak sve vreme na nuli.
U tom trenutku
Novak je uradio ono što radi u određenim prilikama.
Shvatio je da je povređen
i da, ako nije ekstremno agresivan, neće dobiti ovaj meč.
DRUGI SET
Moraće da upotrebi sva raspoloživa sredstva,
da bi imao ikakvu šansu da ostane u ovome.
Ovo postaje ogroman izazov.
Čak i za njega.
I dalje servira snažno.
Odličan početak drugog seta.
On je verovatno mentalno najjači sportista kog znam.
Njegovu sposobnost da trpi bol,
mislim da
niko nema.
Što je teže, to je fokusiraniji.
I ide do kraja.
Još jedan čist poen za Đokovića.
Kombinacija adrenalina i efekat lekova
i svega su mi pomogli.
Pogledajte ovo.
Još jedan as.
Iako je povređen,
i dalje udara lopticu.
Alkaraz je mnogo toga, ali nije ulični borac.
Pričamo o vrhunskom uličnom borcu, Novaku,
pobediće te pošteno.
Ako treba da se ide do kraja
da postaneš ulični borac, Novak će to uraditi.
Da li ćeš i ti?
I dobija set.
ĐOKOVIĆ 4 6 ALKARAZ 6 4
Dobra.
Vidi.
Neverovatan servis Đokovića.
Gem, treći set, Đoković.
ĐOKOVIĆ 4 6 6 ALKARAZ 6 4 3
Na kraju krajeva, to je mentalna igra.
Iako nema fizičkog kontakta,
on je najbliži kontakt sportu.
Kao dva gladijatora u areni.
Želiš da vidiš protivnika slabog.
Osetiš to preko mreže,
kada počne da sumnja u sebe.
Svuda stiže sada.
Kao grabljivac, želiš da to prepoznaš i iskoristiš.
MEČ LOPTA
ĐOKOVIĆ 4 6 6 6 ALKARAZ 6 4 3 4
Bio je ubedljiv, bio je dominantan.
I na kraju, bio je malo previše lukav za mlađe protivnike.
Pobeđuje Alkaraza u četiri seta.
4-6, 6-4, 6-3, 6-4
u meču u Rod Lejver areni.
25 MINUTA POSLE MEČA
Tim je hteo da uradim MRI.
Nije bilo potrebe da radim MRI
ili ultrazvuk, jer sam znao šta je.
Ruptura je.
Da li je puklo jedan centimetar, pola, dva ili tri, to ne menja ništa.
Želim sebi da dam šansu da izađem na teren u polufinalu,
jer imam dva dana.
Mislim da treba da iskoristimo
svaki mogući minut za oporavak.
Novače, kako se fizički oporavak
u ovom delu karijere poredi sa mentalnim?
Fizički mogu da se oporavim. Mentalno, ne.
Mentalno sam u fazi
gde skoro gubim kontrolu.
Logično bi bilo da, kako stariš
i imaš više iskustva, znaš kako da se
mentalno i emotivno nosiš sa stresom i pritiskom.
Ali telo te možda više ne sluša kao ranije.
Pomozi mi.
Kod mene je obrnuto.
Mozgu
je…
Kao da mu je dosta svega.
Treninzi…
- Novače. - Novače.
…mediji
i očekivanja.
Ali uglavnom, moja sopstvena očekivanja.
Ljudi misle: „Postigao si toliko divnih stvari,
sada treba da uživaš.”
Ali ja ne uživam.
Ako moram da se takmičim,
da izađem na najveću scenu,
to za mene nosi ogroman teret.
To nije samo meč. To je moj ugled.
To je sve.
- Novače. - Novače.
Ima dana kada se osećam
kao da sam najbolji. I ima dana kada mnogo sumnjam u sebe.
Pitam se da li mogu da pratim
nivo najboljih.
Ne mogu da budem sto posto posvećen tenisu.
To više nije moj život.
Moram da budem muž, otac.
Moram da budem sve ostalo.
To je borba.
Koliko ću da radim?
Zašto izlažem
sebe i porodicu svemu ovome iznova?
Da li meč poput sutrašnjeg
pomaže ili otežava, mentalno?
Otežava.
Deo mene
se raduje izazovu, ali drugi deo misli
o tome da opet moram da crpim nakupljenu snagu iznova.
Želim da dokažem svima da greše.
To me i dalje motiviše.
I želim da dokažem sebi da grešim.
Jer postoji taj unutrašnji glas koji,
znaš,
sumnja: „Ne možeš da nastaviš.
Nisi na nivou
da možeš da osvajaš grend slemove.
Više ne. Moraš da se nosiš s realnošću.”
POLUFINALE AUSTRALIJAN OPENA 2025. ĐOKOVIĆ-ZVEREV
Pred Đokovićem su veliki izazovi.
I mislim da je zato i dalje tu,
zato i dalje igra i juri grend slemove.
Uradio je sve.
Najveći je svih vremena.
Prvo mora da pobedi Alkaraza, trećeg nosioca, da bi igrao protiv drugog
Saše Zvereva, mora da prođe dalje.
Iskreno, prestao sam da brinem o nozi.
On je drugačije građen.
Njegovo telo može da odgovori na stres.
Dobro došao u Rod Lejver arenu, iz Nemačke,
Aleksandar Zverev.
Dobra stvar za Zvereva je što je odmoran.
Kaže da se dugo nije osećao ovako dobro.
I pozdravite desetostrukog šampiona Australijan opena iz Srbije,
Novaka Đokovića.
Svi će pratiti prve gemove
da vide da li ima znakova da nije potpuno spreman.
Niko nije znao kako je oporavak prošao.
Svi su se nadali da je dobro.
- Neverovatno. - Gem, Đoković.
Gem, Đoković.
Igrao sam nekoliko teških razmena
i napravio par brzih pokreta,
i osetio sam zatezanje u mišiću.
Ne oseća se dobro.
Ja tako mislim.
Nešto se dešava.
Novak se kreće veoma sporo.
Izbegavao je ekstremne pokrete.
Nije dobro.
Doneli su mu lekove iz apoteke.
Nisam mogao da se ubrzam.
Neće ni da trči za lopticom, oseća bol.
- Gem. - Sada, Đoković…
Ne na 40-0, sigurno.
Čuva snagu za tajbrejk.
Jednostavno nije išlo.
Gem, prvi set.
Promašuje volej!
Ovo je rukovanje.
Gotovo je. Rukuje se.
Sećam se da sam se okrenuo i pitao: „Čekaj, on odustaje?”
Da, bilo je jasno da je gotovo posle prvog seta.
- Publika je u šoku. - U potpunosti.
Prišao je mreži da se rukuje. Ovo je razočaravajuće.
Borba za 25. titulu završava se ovde.
Nije to samo meč, već koliko je on uložio.
A to ljudi
ne vide.
Ovo boli sve nas da vidimo da ovako da odlazi
Zašto se bune?
To je strašno.
Bio sam u šoku.
Dao je ovom sportu sve što ima
i osvojio 10 titula ovde.
Tužno je to videti od publike.
Misliš da mu to smeta?
Naravno,
i on je čovek.
Osetio sam gorčinu dok sam izlazio sa terena
uz takvu atmosferu i zvižduke. Ali tako je kako je.
Na neki način razumem ljude, oni žele meč.
Platili su karte, žele da vide igru.
Razumem.
Znam sigurno da ću,
ako mogu da dam sve od sebe na terenu,
posebno sa 37 godina, u polufinalu grend slema,
uraditi to. Jer možda je to
moje poslednje polufinale. Ne znam.
Postoji li šansa da je ovo vaš poslednji Australijan open?
Ne znam. Postoji šansa. Ko zna?
Ako osetim da ne mogu da igram na nivou
koji je potreban, da izdržim potencijalno pet setova,
neću igrati. Jednostavno je.
I ne očekujem da će svi to razumeti.
Toliku količinu negativne reakcije nikada nisam video
kod igrača sa ovakvim uspesima.
Igrača sa 24 grend slem titule izvižde, a očigledno je povređen?
Obično publika stane uz tebe
pred kraj karijere, iz poštovanja.
A njega izvižde?
Opterećen je time da nikad nije dovoljno dobar.
Šta god da uradi, nije dovoljno.
Tenis je mesto gde se oseća ispunjeno.
Gde oseća
da vredi.
Prokletstvo je što, kada postigneš
sve u našem sportu, sve manje od toga
više nije dovoljno.
Taj osećaj da nisam dovoljno dobar prati me
dugo. I dalje je tu.
Drugi pokušavaju da me ubede:
„Imao si sjajan turnir, igrao polufinale, pobedio Alkaraza,
jednog od najboljih na svetu. Igrao si sjajno. Neverovatno.”
Da, tako je, ali,
nije dovoljno.
Da je Novak osvojio 15 grend slemova, publika bi ga obožavala.
Jer bi to značilo da je jedan od najvećih šampiona svih vremena.
Ali ne bi ugrozio Rodžera i Rafu.
Ljudi bi više voleli Novaka da ne remeti poredak.
Ali,
da ne remeti poredak,
to ne bi bio Novak Đoković.
On remeti poredak.
I dalje ima šta da dokaže.
Došao je do tačke gde obara sopstvene rekorde.
Boriš se sam sa sobom.
Kako znaš kada je pravo vreme da staneš?
Iskreno se i dalje osećam mlad.
Ne znam kada ću završiti karijeru.
Može biti za jednu ili 15 godina. Ne znam.
Dok imam motivaciju,
strast,
i najvažnije, dok osećam da mogu da osvajam turnire
i budem među najboljima,
želim da nastavim.
Ja najviše sumnjam.
Sebi sam najveći kritičar.
I najpre želim sebi da dokažem da grešim.
Novak!
Naredne godine, Novak se plasirao u polufinale AO sa 38 godina.
- Đoković! - Đoković,
veliki autsajder večeras.
Suočio se sa dvostrukim uzastopnim šampionom Australijan opena,
24-godišnjim Janikom Sinerom.
To je neverovatno.
Desetostruki šampion Australijan opena iz sebe izvlači maksimum sa 38 godina.
Meč u pet setova trajao je više od četiri sata.
Uspeo je!
Novak Đoković vraća godine unazad i ruši Sinera!
Ljudi, bili ste neverovatni večeras.
Stvarno neverovatni.
Volim naš strastven odnos.
Svake godine je nešto novo.
BROJ 1 - NAJVEĆI SVIH VREMENA NOLE
Mislim da vam se karta isplatila večeras,
to je sigurno.
To je sigurno.
Hvala što ste došli.
Hvala.
Plasirao se u svoje 38. grend slem finale,
čime je oborio rekord koji je prethodno držao
Novak Đoković.
Novak!
Prevod titlova: Danijela Todorović
Kreativni supervizor Luka Dimić